Dr Sascha Roser hett e-n-andere Wääg gnoo. Ihn hett's ins Bierressort vrschlaage und är hett a unglaubligi Karriere aaneglegt. Zem erschte mol hett är als Studänt Bier in dr Badwanne vo synere WG im Kopehaagener Haafeviertel braut (das hett abr Mais gäh mit syne wyyblige Mitbewohnerinne!), sy Offeusschangg isch z'ganz Dänemark legendär gsi. Am  Afang hett är ender mit billige Zuetate gschafft (Hopfe uss Karelie, Studentebudget) abr noch em erfolgryche Abschluss im Fach Alkohologie (Näbefächr Indogermanistik und skandinavischi Vetterliwirtschaft) hett är e guets Händli kah und rasch kenne expandiere. Hit sinn syni Zuetate vom feynschte. Frischs Quellwassr uss dr ARA Münchestai, Malz uss dr Kornkammere vo dr Ukraine (Tschernobyl) und dr Hopfe pflanzt är ekologisch bewusst uff sym Balkon a. Ibrraschend fir Ussestehendi isch sy lycht esoterische  Oodere. Zem Byspyl schwätzt är vyyl mit syne Pflanze (OK, är schwätzt allgemein vyyl) abr är bruucht magischi Sprych mit dene ihm kai Hopfekranz kah vrloore goh: "Smøre Høpf, Smøre Høpf - Røm pøm pøm pøm!" Sy Brauerey gilt als aini vo de beschte z'Rynach Nord und isch allewyyl e Bsuech wärt.